Diari Oficial de la Generalitat Valenciana


Sumari del DOGV 6638, del 26-10-2011 (2011/10555)

RESOLUCIÓ d'11 d'octubre de 2011, de la Conselleria d'Educació, Formació i Ocupació, per la qual es convoca el programa d'aprofundiment de coneixements en centres educatius de la Comunitat Valenciana II Trobada de Jóvens per a Aprendre a Emprendre, per a la millora de l'ocupabilitat i el talent empresarial de l'alumnat de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10156


Data del document
:   11-10-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'octubre de 2011, de la Conselleria d'Educació, Formació i Ocupació, per la qual es convoca el programa d'aprofundiment de coneixements en centres educatius de la Comunitat Valenciana II Trobada de Jóvens per a Aprendre a Emprendre, per a la millora de l'ocupabilitat i el talent empresarial de l'alumnat de Formació Professional.
[2011/10108]
L'article 9 de la Llei Orgànica 2/2006, de 3 de maig, d'Educació, encomana a l'Estat la promoció de programes de cooperació territorial dirigits a aconseguir objectius educatius de caràcter general, a afavorir el coneixement i estima per part de l'alumnat de la riquesa cultural i lingüística de les distintes comunitats autònomes, així com a contribuir a la solidaritat interterritorial i a l'equilibri territorial en la compensació de desigualtats.
L'educació és una prioritat en la nova estratègia europea per a la dècada 2010-2020, els caps d'Estat i de Govern han considerat que l'educació és un dels cinc objectius prioritaris per a aconseguir una eixida sostenible de la crisi econòmica i per al canvi de model que es produirà durant la pròxima dècada en tots els estats membres. L'educació s'ha convertit en un dels motors del creixement econòmic i de l'ocupació per a la pròxima dècada.
El Ministeri d'Educació fa seus estos objectius i proposa el seu desplegament durant els pròxims 10 anys, que tindrà com a punt de partida la posada en marxa del Pla d'Acció 2010-2011, a través d'un conjunt d'actuacions específiques, i que es renovarà amb caràcter anual, comptant amb el major consens possible de la comunitat educativa i universitària, de les comunitats autònomes, dels agents socials i dels grups polítics, convocant a tots per a la seua contribució a l'èxit d'estes actuacions.
Entre els nous programes de cooperació territorial proposats, cal destacar el Pla Estratègic de la Formació Professional, que arreplega diverses actuacions per a continuar el procés de potenciació i millora de la Formació Professional, el programa de millora de l'aprenentatge de llengües estrangeres, així com un nou programa d'aprofundiment de coneixements dirigit a l'alumnat amb major capacitat i motivació per a aprendre.
El present programa experimental s'inscriu en el marc del conveni subscrit entre la Generalitat i el Ministeri d'Educació per al desenrotllament dels programes de cooperació territorial.
Des de nombrosos estudis i indicadors es detecta la necessitat de millorar les possibilitats d'ocupabilitat i el talent empresarial de l'alumnat de Formació Professional.
Això justifica el desenrotllament de programes que perseguisquen de manera específica estos objectius i que giren entorn d'una activitat central altament motivadora, com pot ser una trobada de jóvens, en què alumnes de Formació Professional puguen posar en marxa activitats i dinàmiques de grup que suposen un aprenentatge vivencial del talent empresarial i d'aquelles habilitats, estratègies i aptituds que correlacionen amb l'emprenedorisme en un camp determinat o sector productiu.
Detectada una bona pràctica consistent en l'organització i desenrotllament d'una Trobada de Jóvens per a Aprendre a Emprendre duta a terme per la Fundació Junior Achievement Espanya, que està obtenint bons resultats en la millora de l'ocupabilitat i el talent empresarial, junt amb l'experiència desenrotllada durant la primera trobada, és procedent continuar l'estudi de la seua viabilitat i aplicabilitat en l'àmbit de la Comunitat Valenciana.
Per això, en virtut de les competències que li atribuïx el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, vista la proposta de la directora general d'Educació i Qualitat Educativa de data 4 d'octubre de 2011 i de conformitat amb esta, resol:
Primer. Objecte del programa
El present programa té com a objecte continuar en l'estudi de l'abast educatiu de la referida bona pràctica per mitjà de la II Trobada de Jóvens per a Aprendre a Emprendre, en el foment de l'ocupabilitat i del talent empresarial de l'alumnat de Formació Professional.
Tot això amb l'objectiu últim de millorar les taxes d'èxit en els centres que participen en el programa alhora que es minoren les taxes d'abandó d'estes ensenyances a través de la millora de la motivació de l'alumnat de Formació Professional per mitjà d'activitats d'aprofundiment de coneixements amb un alt contingut vivencial, experiencial i de treball en equip.
Segon. Descripció del programa i calendari de realització
1. El programa consistix en l'organització, desenrotllament i avaluació d'una trobada de jóvens en què durant dos dies l'alumnat de Formació Professional dels centres seleccionats conviurà i realitzarà en equip, sota la supervisió de personal especialitzat, les següents activitats amb estructura de taller:
- Dinàmiques de grup.
- Exercicis de creativitat.
- Pluja d'idees.
- Mètode de casos per a aconseguir solucions innovadores davant de problemes reals o simulats.
- Constitució d'equips de treball entre l'alumnat participant.
- Disseny i realització de l'esquelet d'un projecte o pla d'empresa.
- Presentació i defensa públiques de cada un dels plans o projectes davant d'un jurat d'experts.
2. En concret esta edició de la II Trobada de Jóvens per a Aprendre a Emprendre de la Comunitat Valenciana es durà a terme durant el mes de novembre de 2011.
Tercer. Participants
1. Poden participar en el programa experimental els centres docents sostinguts amb fons públics que impartisquen ensenyances de cicles de formatius de grau mitjà o de grau superior de Formació Professional.
2. En el present programa se seleccionarà un mínim de 6 centres i un màxim de 10 centres que impartisquen Formació Professional, amb una participació màxima en la trobada de 100 alumnes.
3. Per a la participació en el programa els centres hauran de comptar amb l'aprovació del consell escolar.
Quart. Organització
1. La Direcció General d'Educació i Qualitat Educativa, a través del Servici de Programes i Estudis, serà l'encarregada de l'organització i gestió de la II Trobada de Jóvens per a Aprendre a Emprendre.
2. Els centres participants designaran un coordinador o coordinadora entre el professorat de l'alumnat que propose per a la seua participació.
3. Els alumnes i les alumnes participants en este programa hauran de tindre fins a una edat màxima de 22 anys, complits l'any natural 2011, i estar cursant ensenyances de Formació Professional de grau mitjà o superior. En el cas dels alumnes o les alumnes menors de 18 anys hauran de comptar amb autorització paterna per a participar en el present programa. L'autorització serà custodiada pel secretari o secretària del centre almenys durant els tres mesos posteriors a la realització de l'activitat.
Quint. Sol·licitud, lloc i termini de presentació de sol·licituds
1. Els directors o les directores hauran de presentar una instància de sol·licitud, segons el model que s'arreplega en l'annex I d'esta resolució, fins al dia 4 de novembre de 2011, en la Conselleria d'Educació, Formació i Ocupació o els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Amb la finalitat d'agilitzar el procediment de selecció remetran també i en el mateix termini una còpia de l'esmentada sol·licitud al número de fax 773 148 783 o per correu electrònic a .
2. Els centres que desitgen participar hauran d'incloure en la seua sol·licitud el llistat d'alumnes que proposen per a la participació en la trobada, sempre que reunisquen les condicions establides en el punt 3 d'este apartat, fins a un màxim de 10. A este llistat podran afegir un màxim de 5 alumnes en qualitat de suplents dels anteriors.
3. La sol·licitud inclourà també el nom d'un professor o professora que acompanyarà l'alumnat, en el cas que el centre siga seleccionat per a participar en la trobada, durant la seua participació.
Sext. Selecció, seguiment i avaluació
1. A fi de realitzar la selecció dels centres participants en este programa i de fer-ne el seguiment i l'avaluació es constituirà una comissió de selecció, seguiment i avaluació.
2. La comissió a què es fa referència estarà integrada per:
- El subdirector/a general de Qualitat Educativa, que la presidirà.
- El/la cap del Servici de Programes i Estudis de la Direcció General d'Educació i Qualitat Educativa.
- El/la cap del Servici de Gestió de la Formació Professional Reglada o persona en qui delegue.
- El/la cap del Servici de Coordinació de Programes de Suport a Emprenedors o persona en qui delegue.
- El/la cap de Programes Experimentals de la Direcció General d'Educació i Qualitat Educativa.
- Un expert/a en foment del talent empresarial i emprenedorisme, que serà designat a este efecte per la directora general d'Educació i Qualitat Educativa.
- Un tècnic del Servici de Programes i Estudis, que farà de secretari de la comissió.
3. Els criteris que l'esmentada comissió tindrà en compte per a la selecció dels centres participants seran els següents:
a) Formar part de la Xarxa de Centres de Qualitat i Avaluació, segons determina l'Orde de 22 de març de 2005, de la Conselleria de Cultura, Educació i Esport (DOCV del 15.04.2005), segons la següent ponderació.
- Centres de nivell I: 10 punts.
- Centres de nivell II: 20 punts.
- Centres de nivell III: 30 punts.
b) Impartició en el centre d'assignatures, matèries i optatives relacionades amb el foment de l'emprenedorisme, el talent empresarial o la iniciació i orientació professional, fins a 20 punts.
c) Participació en activitats relacionades amb l'emprenedorisme organitzades per les universitats o organismes públics o privats, fins a 10 punts.
d) Participar en el programa experimental d'orientació professional per a l'alumnat de 4t de l'ESO convocat per la Conselleria d'Educació, Formació i Ocupació, 25 punts.
e) Per la participació en programes experimentals i d'innovació, i especialment en temes relacionats amb l'emprenedorisme, fins a 15 punts.
La puntuació màxima que es podrà obtindre serà de 100 punts. Seran seleccionats els 10 centres amb més puntuació, i quedaran en reserva la resta dels centres sol·licitants. En el cas de dos o més centres amb la mateixa puntuació, se seleccionarà el que més puntuació obtinga en els apartats de valoració que s'han descrit, segons l'orde establit, a), b), c), etc. Si persistix l'empat la comissió de selecció, procedirà al sorteig entre els centres implicats.
Una vegada realitzada la selecció dels centres, es comunicarà i publicarà la corresponent resolució.
4. El Servici de Programes i Estudis, com a òrgan instructor, vista la proposta de la comissió de selecció, elevarà una proposta definitiva a la directora general d'Educació i Qualitat Educativa, qui autoritzarà la participació dels centres en la trobada.
5. La comissió de selecció, seguiment i avaluació elaborarà un informe d'avaluació final del programa que inclourà en tot cas una valoració general, propostes de millora i grau d'aplicabilitat a l'àmbit de la Comunitat Valenciana.
6. En aplicació del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el termini màxim per a resoldre la present sol·licitud és de sis mesos des de la data d'efectes d'esta convocatòria. L'efecte que produirà el silenci administratiu, si transcorre el termini sense que s'haja dictat i publicat la resolució corresponent, serà desestimatori de la sol·licitud.
Sèptim. Reconeixement i certificació
1. L'alumnat participant en la trobada rebrà un reconeixement per la seua participació en les diferents activitats i tallers desenrotllats durant la II Trobada de Jóvens per a Aprendre a Emprendre.
2. Al professorat participant se li reconeixerà 30 hores, atés que este programa d'innovació educativa s'ajusta al que preceptua l'article 26 de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443 de 21.01.2011), tal com assenyala l'article 41 de l'esmentada orde, pel qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, a efecte del complement retributiu relacionat amb la formació permanent del professorat.
3. El Servici de Formació del Professorat de la Direcció General d'Educació i Qualitat Educativa a l'acabament del programa expedirà el certificat corresponent.
Octau. Compromís de participació
L'alumnat dels centres seleccionats per a participar en la II Trobada de Jóvens per a Aprendre a Emprendre es compromet a complir el que establix la present resolució i les normes pròpies de la trobada, així com a sufragar els gastos que es puguen derivar d'una actuació inadequada durant tot el temps en què es desenrotlle la trobada, incloent-hi, si és el cas, els diferents trasllats al lloc de celebració. En el cas dels alumnes i de les alumnes menors d'edat, seran els pares, mares o tutors els qui assumisquen este compromís.
Nové. Finançament
1. El finançament d'este programa està previst en el conveni subscrit entre el Ministeri d'Educació i la Generalitat per al desenrotllament dels programes de cooperació territorial durant 2011.
2. Els gastos derivats del desenrotllament d'esta trobada aniran a càrrec de l'aplicació pressupostària 27.78.593R.521 corresponent a l'aportació del Ministeri d'Educació i de l'aplicació pressupostària 61.25.46.681.67.9 corresponent als pressupostos de la Generalitat per a l'any 2011 per un import global màxim de 40.000 euros.
Deu. Delegació
Es delega en la directora general amb competències en matèria d'educació i qualitat educativa la facultat d'adoptar les mesures oportunes per al compliment d'esta resolució i de resoldre i notificar totes les incidències que es plantegen en la seua interpretació i execució.
Onze. Producció d'efectes
La present resolució produirà efectes l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar des de l'endemà a la seua firma i publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua firma i publicació.
València, 11 d'octubre de 2011.- El conseller d'Educació, Formació i Ocupació: José Ciscar Bolufer.